**MUNICIPIUL SATU MARE**

**CABINET VICEPRIMAR**

Nr. 16929/17.03.2021

 În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, îmi exprim inițiativa în promovarea unui proiect de hotărâre având ca obiect „modificarea Hotărârii Consiliului Local nr. 27/28.01.2021 privind atestarea apartenenței la domeniul privat al municipiului a terenului situat în municipiul Satu Mare, str. Kogălniceanu nr.5”

În susținerea căruia formulez prezentul

 **REFERAT DE APROBARE**

Potrivit prevederilor art. 36 alin. (1) din Legea nr.18/1991, privind fondul funciar, republicată, cu modificările și completările ulterioare, terenurile aflate în proprietatea statului, situate în intravilanul localităților, și aflate în administrarea primăriilor, trec în proprietatea publică a acestora ope legis.

Terenul obiect al prezentei a fost atestat la domeniul privat al municipiului în mod eronat, fapt pentru care se impune modificarea Hotărârii Consiliului Local nr. 27/2021, în sensul atestării acestui teren la domeniul public al municipiului. Terenul este situat în intravilanul municipiului Satu Mare, str. Kogălniceanu nr. 5, fiind identificat prin CF nr. 152946 Satu Mare (CF vechi 7007 N Satu Mare, nr. cadastral vechi 11121), nr. cadastral 152946 în suprafață de 1.689 mp.

Date fiind considerentele ce preced, pentru a respecta prevederile legale în vigoare propun spre analiză şi aprobare Consiliului local al municipiului Satu Mare prezentul proiect de hotărâre.

 **INIŢIATOR PROIECT**

 VICEPRIMAR

 Gheorghe Stan

Redactat: Corina Șereș/2 ex